*«Естай Есжанов атындағы №9 жалпы білім беретін мектебі» КММ*

*педогогикалық кеңес, қараша 2022 жыл*

*бастауыш сынып мұғалімі Тулубаева Карлыгаш Советкалиевна*

***Тақырыбы: «****Сабақтарда әр түрлі ойын әдістерін пайдалана отырып, оқушылардың функционалдық сауаттылығын арттыру»*

Қазіргі білім беру жүйесінде жан-жақты, зерделі, дарынды, талантты оқушыларды қалыптастыруда білім беру мәселесі, оның оқыту жүйесін заман талабына сай үйлестіре алу міндеті туындап, жаңа талаптар қойылуда. Соған орай, ұстаздардың алдында тұрған міндет: табысты және әрекетке дайын қабілетті, әлеуметтік рөлін сезінетін құзырлы тұлғаны қалыптастыру болып табылады. Білім беруді жаңарту оқушы білімін ғана емес, оларды қолдану дағдыларын, атап айтқанда функционалдық сауаттылығын қалыптастыру. Оқушылардың бойында өзіндік білім алу, талдау, құрастыру, қоғамдық өмірде өзін-өзі жан-жақты таныту және қоғамға пайда келтіру болып табылады.

Функционалдық сауаттылық дегеніміз - адамдардың әлеуметтік, мәдени, саяси және экономикалық қызметтерге белсене араласуы, яғни бүгінгі жаһандану дәуіріндегі заман ағымына, адамның жасына, мамандығына қарамай үнемі білімін жетілдіріп отыруы, меңгерген білімін күнделікті тұрмыс тіршілікте өз керегіне жаратып, өмірге дайын болуы. Ондағы басты мақсат жалпы білім беретін мектептерде Қазақстан Республикасының зияткерлік, дене және рухани тұрғысынан дамыған азаматын қалыптастыру, оның өмірде әлеуметтік бейімделуі болып табылады.

Бүгінгі таңда бізге, мұғалімдерге, ең қажетті нәрсе – заман талабына сай лайықты жаңа адамды қалыптастыру, тәрбиелеп өсіру. Оқыту мен тәрбие барысында жаңа әдіс-тәсілдерді ұтымды, шеберлікпен пайдалана отырып, оқушының білім деңгейін, қабілетін, баланың жеке тұлғалық дамуына, олардың заман талабына сай қалыптасуына ықпал жасаудамыз. Соған байланысты күнделікті сабақтарымда «Оқыту мен оқытудағы жаңа әдіс-тәсілдер» технологиясының элементтерін қолдану барысында функционалдық сауаттылықтарын қалыптастырудамын. Педагогикалық жұмысымда қолданатын стратегиялар мен әдіс-тәсілдер: «Таза тақта», «Садақ», «Киім ілгіш», «Тик-ток», «Екі жұлдыз, бір ұсыныс», «Бармақ», «Галерея», «Фри», «Лоторея»,«Тотықұс» ойыны, сондай-ақ түрлі ұлттық ойындар, «İNSERT» немесе түртіп алу стратегиясы, деңгейлік тапсырмалар, топтастыру немесе кластер стратегиясы және әртүрлі дидактикалық ойындар, тренингтер мен тапсырмалар. Күнделікті сабақты ұйымдастыру кезеңінде: «Теңеу», «Әр ұлттың амандасуы», «Жақсылықтың бәрін табиғаттан аламыз» деп аталатын психологиялық дайындықтан бастаймын және соны қолданамын.

Үй тапсырмасын тексеру кезеңінде: «Ұлттық ойындар (қыз қуу, орамал тастау)», АКТ(тест), «Ыстық орындық», «Автор орындығы», «Еркін микрофон», «Диалог» арқылы тексеремін және тексеруге болады деп ұсынамын. Жаңа тақырыпты АКТ(видео,аудио), «Мозайка», «Тірек сөздер» арқылы ашатын болсақ ол оқушыларға өте қызықты әрі тартымды болады деп ойлаймын. Жаңа сабақты түсіндіру кезеңінде «Флипчарт», «Лото ойыны», «Венн диаграмма», «Тәжірибе жасау», «Бес жол өлең», «Уақыт шеңбері» (оқушылар дөңгеленіп тұрады, жаңа сабақ бойынша қойылған сұрақтарға сағат тілі бағытымен жауап береді.) Қазіргі кездегі ең тиімді және қолайлы ол «Галерея» әдісі. Бұл бастауыш, орта, жоғарғы буында қолдануға болатын тиімді әдістің бірі. Жаңа сабақты қорытындылау кезеңінде «Алты қалпақ», «Гармошка», «Балық қаңқасы», «Семантикалық карта толтыру», «Кубизм», «Интервью» әдістерін қолданып жүрмін. Үй тапсырмасына «Эссе жазу», «Деңгейлік тапсырмалар», «Синквейн», «Серпілген сұрақтар», «Мәліметтер жинау», «Кейіпкерге мінездеме беру» ертегі, рольдік мәтін болса сахыналау стратегияларын ұсынамын. Білімді бағалау кезеңінде өзім жиі қолданатын «Циферблат», «Табиғат құбылыстары», «Смайликтер» арқылы оқушы білімін бағалаймын. Рефлексия кезеңінде «Тик-ток», «Бес саусақ», «Екі жұлдыз, бір тілек» әдістерін пайдаланамын. Бұл «Сын тұрғысынан ойлау» технологияның мақсаты – барлық жастағы оқушылардың сыни тұрғыдан қарап, ең керекті пікірді, дұрыс ұйғарымды таңдауға, шешім қабылдауға үйрету. Оқушылардың білім деңгейін көтеруге, шығармашылыққа баулуға, ойларын еркін айтуға жетелеу.  
 Қазіргі заман талабының сабағы, ол- тәжірибе сабақ. Яғни, күнделікті кез-келген сабақта 45 минут тәжірбие жасамасада 5-10 минуттай сабақта тәжітбие болуы міндетті. Себебі оқушы көзімен көріп, қолымен ұстағанда ғана бала жан-жақты дамиды, білімді, өз ісіне және өзгенің ісіне әділ баға бере алады, өзіне сенімді болады. Бастауыш сыныпта сабақ жоспарлау мен ұйымдастырудың тиімді жолдарын дүниетану пәнінен өткізген сабақтан байқауға болады. Мысалы;

Бұл сабақта алға қойған мақсатым, судың еріткіш қасиетін тәжірибелер арқылы түсіндіру. Қандай заттың суда еріп, қандай заттың суда ерімейтіні туралы мағлұмат беру; Судың адам үшін маңызын, сусыз тіршілік жоқ екенін дәлелдеу және оқушылардың байқағыштық, танымдық қабілетін дамыту. Суды ластамау, суды үнемдеуге тәрбиелеу. Сабақтың түрі: тәжірибелік сабақ болса, ондағы қолданылған әдісі- тәсілдерім: сұрақ - жауап, тест, галерея әдісі, топқа бөлу, модельдеу, тәжірибелеу. Қолданылған көрнекі құралдарым: су, тұз, қант, құм, саз, ас содасы, бор, АКТ, флипчарт.

Сабақтың барысы: психологиялық дайындық, яғни оқушылар өздерін табиғаттағы бір затқа теңейді, не себепті оған теңегенін айтады. Мысалы, мен өзімді күнге теңейді, себебі күн әлемге жарық, жылу береді деген сияқты теңеулерді оқушылар өздерін табиғатқа теңеп шығады. Үй тапсырмасын «Актив войт», яғни тестер арқылы тексеруге болады. Жаңа сабақтың тақырыбын видео қарау арқылы аштық. Сабақтың табыс критериясы оқылып, таныстырылды. Оқушылар судың үш күйі бойынша үш топқа бөлінді, әр топқа тәжірибе жасау туралы сілтеме қағаздары мен тәжірбие жасайтын заттар таратылып, өздері тәжірибе жасап, қорытынды шығарды. Жаңа сабақты түсіндірудің екінші тапсырмасы «Галерея» әдісі. Қабырғада ілініп тұрған сөздердің, сөйлемдердің, суреттердің ішінен өздеріне керекті мәліметтерді жинақтап өз флипчарттарына жапсыру және соны қорғау арқылы бүгінгі сабақтың мақсатына жету.

Қорытынды бөлімде модельдеу арқылы бәйтерек кешенін құрастыру. Ол үшін Бәйтеректің бөлшектеріндегі сұрақтарға жауап беру арқылы дұрыс орналастыру. Үй тапсырмасына тәжірибе жасау тапсырылды. (Табақшаға қант қосылған су құйып, оны жылы жерге бірнеше күн қою. Не байқағандарын бақылау дәптерлеріне жазу) Сабақтың рефлексиясы кезеңінде «Табиғат құбылысы» әдісін қолдандым, себебі сабақ кезеңдері бір-бірімен байланыста болу керек деп өзім ойлаймын.

Оқушының жеке қабілеті анықталады. Сол қабілеті арқасында шығармашылық жұмыс жасауға үйренеді. Бір-бірінен қалыс қалмауға талпынады. Тапсырманың күрделенуіне сәйкес оқушының ойлау, орындау қабілеті

артады. Өзін-өзі тексеруге дағдыланады. Сондай-ақ оқушыларының функционалдық сауаттылықтары артады. Алған білімдерін өмірде, кез-келген жағдайда,

әлеуметтік ортада қолдана алуға үйренеді.

Сөзімнің соңында шынайы білім фактілерді білуден емес, оларды дұрыс қолдана білуден құралады дегендей, теориялық білімімізді тәжірибеде дұрыс, тиімді қолдана білу-мұғалімнің ең басты мақсаты деп ойлаймын.

Қазіргі заманның оқушысы нарықтық қатынастар мен ақпараттық қоғамның өзгермелі жағдайларына анағұрлым дұрыс бейімделген, жүйелі білім негіздерін тәжірибелік іс-әрекеттерге ұштастыра білетін, функционалды сауатты, өмірлік қажетті дағдылары мен кең спектрлі құзыреттіліктері қалыптасқан, өзін-өзі дамытуға, өздігінен табысты өмір сүруге, өзіне және қоғамға пайдалы қызмет атқаруға лайықты тұлға болуы тиіс.

Қортындылай келе, оқушылардың функционалдық сауаттылығын қалыптастыруға бағытталған білім мазмұнын игерген оқушылардың білімдері мен біліктері өмірлік жағдаяттарда қолдана білуді, әртүрлі ақпарат көздерімен жұмыс істей білуді және алынған ақпараттарды сыни тұрғыдан бағалай білуді, өзінің болжамдарын ұсыну және зерттеулер жүргізу, өзінің ойын негіздей білуді; іскерлігі мен дағдыларын адами іс-әрекеттердің әртүрлі салаларында, сондай-ақ тұлғааралық қарым-қатынас пен әлеуметтік қатынастарда өмірлік міндеттерді шешу үшін пайдалануды қамтамасыз етеді.